
politică pentru dezastrul din Ucraina. Căci altminteri, în ipoteza în care războiul ar fi putut fi evitat sau înghețat 
mult mai devreme printr-un compromis rezonabil, e imposibil să găsești rațiunea unui război de uzură în care 
pe de o parte ţara ta e distrusă, iar pe de altă parte continuarea războiului depinde de alţii; care alţii, după 
aproape doi ani de război de uzură, dezbat de mai bine de două luni dacă să îţi mai dea arme sau nu. 

Din acest motiv, e inevitabil ca toți occidentalii care au împins Ucraina de la spate să insiste pe teza 
inevitabilităţii războiului și a imposibilității de a negocia cu Putin. Pentru că dacă s-ar așeza la masa 
negocierilor și s-ar demonstra, în cele din urmă, că cu Putin se poate negocia (cum cel mai probabil se putea 
de la bun început), atunci, inevitabil, ar trebui să dea explicaţii pentru întreg dezastrul umanitar care îşi are 
originea în teza liberală conform căreia, pe de o parte, cu Putin nu se poate negocia, în timp ce, pe de altă 
parte, Putin cedează dacă ești îndeajuns de ferm / dur cu el. 

Cea de-a doua ipoteză a fost deja infirmată (sau cel puţin Occidentul nu a fost dispus să o verifice până la 
capăt, în condiţiile în care a cedat, cel puţin jumătate, în fața șantajului nuclear al Rusiei, refuzând să le trimită 
ucrainenilor îndeajuns de mult armament și armament îndeajuns de sofisticat). Dar dacă din perspectiva SUA 
o astfel de strategie, deși riscantă, s-ar putea dovedi raţională atâta timp cât nu se ajunge la război nuclear — 
întrucât Rusia e slăbită militar, Germania e ruptă de Rusia și se consolidează hegemonia americană asupra 
UE, se mai fac niște afaceri profitabile cu armament și gaz ș.a.m.d. -, e imposibil de găsit vreo rațiune pentru 
acest război dacă judecăm din perspectiva intereselor Ucrainei sau ale Europei. Pentru că nu are nicio logică 
să începi un război dacă nu eşti dispus sau capabil (întrucât depinzi de alţii, care după un timp nu mai sunt 
dispuși să te susțină) să-l duci până la capăt (strategie care devine și mai delirantă dacă mai pui la socoteală 
faptul că e posibil ca la capăt să dai de bomba nucleară). 

Tocmai de aceea, toți decidenții implicaţi în acest dezastru geopolitic vor ţine cu dinţii de teza inevitabilităţii 
războiului și a imposibilității de a negocia cu Putin, pentru că doar printr-o astfel de ipoteză, nefalsificabilă, și 
pe care, din motive lesne de înțeles, refuză să o verifice în practică, pot respectivii să scape basma curată. Și 
bineînţeles, fuga de responsabilitate, care se manifestă prin obstinaţia cu care se agaţă de această teorie, 
contribuie, la fel ca și în alte situaţii — vezi, spre exemplu, cazul clasic al lui Nicolae Ceaușescu -— la adâncirea 
dezastrului, care se manifestă, în cazul de față, prin creșterea mormanului de cadavre și a facturii 
reconstrucției, care am mari dubii că va fi acceptată de electoratele din SUA și UE. Căci incapacitatea de a 
recunoaște o greșeală e motivul pentru care se persistă în acea greșeală. 

Tot din același motiv, orice discuţie politică despre acest război — adică o discuţie raţională despre scop și 
mijloace, diplomatice și / sau militare — e automat invalidată prin reproșuri de natură morală sau eventual 
printr-o criză de isterie. Am constatat că cu tefeliștii nu poţi să discuți politic despre acest război (care până la 
urmă reprezintă o problemă politică ce reclamă o abordare specifică științei politice). Poţi discuta doar în 
termeni moralizatori (nu neapărat morali) sau emoţionali (psihologici e mult spus). Asta nu doar datorită 
precarității educaţiei politice a acestei categorii de indivizi, înlocuită tot mai mult cu isteria activistă; ci și 
datorită faptului că invocarea obligaţiei morale și reducerea discuţiei la morală e un mijloc de a fugi de 
responsabilitatea politică (ce implică, în ultimă instanţă, o responsabilitate morală, sau cel puţin vinovăția de a 
fi fost cretin într-o funcţie de responsabilitate publică majoră, ce necesita discernământ și maturitate politică). 


Să recapitulăm: șanse minime de reușită, costuri uriașe garantate, risc real de escaladare catastrofală a 
conflictului din care derivă și riscul ca Occidentul să facă pasul înapoi dacă gluma se îngroașă, doar că între 

mută nicăieri, va ramâne lânga hRusia și peste 1UU de ani, în timp ce promisiunile că veţi intra în NAIU și UE 
abia după ce nu va mai rămâne piatră pe piatră din Ucraina sunt cele mai jalnice expresii ale combinației de 
cinism și cretinism care a caracterizat, de la bun început, strategia Occidentului față de Ucraina. 

Strategia elitelor americane, cred eu, se explică printr-o combinaţie de cinism geopolitic și afaceristic, 
iresponsabilitate — alimentată de faptul că războaiele Americii, directe sau prin interpușşi, se poartă întotdeauna 
în afara continentului american — și infantilismul ideologic al unor liberali care, confruntaţi cu revolta populistă 
pe care tot ei au pregătit-o prin decenii de neoliberalism economic și stângism cultural, se refugiază în teoria 
conspirației putiniste, adică același reflex infantil al refuzului de a-ţi conștientiza și asuma responsabilitatea 
pentru ce (ţi) s-a întâmplat, care explică și teoriile tefeliste referitoare la cauza războiului din Ucraina. 
Europenii, pe de altă parte, au fost pur și simplu tembeli. În continuare, lasă impresia că încă nu 
conștientizează faptul că acest conflict în care s-au băgat nu e unul civil, în care niște civili susținuți de UE ies 
în stradă și se dau cu fundul de asfalt până cade dictatorul, ci unul militar, în care oamenii se omoară unii pe 
alţii în masă și câștigă ăia care omoară mai mult și sunt dispuși să moară mai mult. Impotenţa militară a 
Europei postbelice, iluzia păcii eterne din care se hrănește proiectul european, dar și oroarea de război din 
care s-a născut proiectul european și care persistă în subconștientul traumatizat al Europei Occidentale 
explică, cred eu, totala inadecvare a europenilor în acest conflict, care ne-a costat enorm. 

În fine, autonomia decizională a elitelor ucrainene e cel mai probabil foarte limitată. Dacă ar fi să ghicesc aș 
paria că n-au avut niciun dram de luciditate strategică, crezând în schimb că elitele occidentale în fața cărora 
stau cu căciula în mână ca românii au niște superputeri magice cu care o să-l facă praf pe Putin dacă le 
supără îndeajuns de mult. Tot astfel, n-am niciun motiv să cred că clasa de mijloc de la Kiev e mai deşteaptă 
decât cea de la București, care ascultă de Ursula la fel cum ascultă membrii MISA de Gregorian Bivolaru și 
sunt gata să se arunce toţi în cap dacă așa le spun UE şi NATO că trebuie să facă pentru a ajunge să trăiască 
într-o ţară ca afară. Desigur un rol important îl joacă și naționalismul, mândria naţională, precum și un spirit 
bătăios, asemănător cu al rușilor și diferit de oportunismul românilor. Doar că naţiunile care înlocuiesc complet 
strategia rațională cu mândria naţională nu ajung foarte departe, devenind, în plus, penibile și agasante atunci 
când le cer și altor popoare să ia parte la falimentul lor. 

